**OPĆINA ERNESTINOVO,** OIB: 70167232630, Ernestinovo, Vladimira Nazora 64 (u daljnjem tekstu: Općina), koju zastupa općinska načelnica Marijana Junušić, univ. spec. oec.

i

Udruga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ OIB\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_koju zastupa osoba ovlaštena za zastupanje, upisana u registru udruga (u daljnjem tekstu: Korisnik)

dana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2019.

sklopili su sljedeći

**UGOVOR**

**o financiranju programa i projekata udruga građana**

**iz Proračuna Općine Ernestinovo za 2019. godinu**

Članak 1.

Ovim Ugovorom uređuju se međusobni odnosi između Općine i Korisnika u financiranju/sufinanciranju projekta/programa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sukladno:

* Odluci o načinu raspodjele sredstava iz Proračuna Općine Ernestinovo za 2019. godinu namijenjenih financiranju projekata i programa udruga i organizacija civilnog društva KLASA:\_\_\_\_\_\_\_\_ URBROJ: \_\_\_\_\_\_\_\_\_\_\_\_\_\_od \_\_\_\_\_\_\_\_\_\_\_\_ 2019. te
* Odluci o odobravanju sredstava za financiranje programa i/ili projekata udruga građana iz Proračuna Općine Ernestinovo KLASA: \_\_\_\_\_\_\_\_\_\_\_\_\_\_\_ URBROJ: \_\_\_\_\_\_\_\_ od \_\_\_\_\_\_\_\_ 2019.

Članak 2.

Općina Ernestinovo se obvezuje u 2019. godini sudjelovati u financiranju/sufinanciranju Projekta/Programa, iz članka 1. ovog Ugovora, u iznosu od \_\_\_\_\_\_\_ (slovima: \_\_\_\_\_\_\_\_\_\_\_).

Sredstva iz stavka 1. doznačit će se Korisniku na IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ po potpisivanju ovog Ugovora, umanjena za iznos koji je Korisniku u 2019. godini već isplaćen za navedeni projekt/program.

Članak 3.

Korisnik se obvezuje namjenski koristiti doznačena sredstva i to tijekom 2019. godine.

Radi kontrole namjenskog korištenja sredstava Korisnik se obvezuje da će Općini dostaviti Izvješće o provedbi programa/projekta koji treba sadržavati:

1. Opisno izvješće provedbe programa/projekta – OBRAZAC 5
2. Financijsko izvješće provedbe programa/projekta – OBRAZAC 6 uz detaljno dokumentiranje svih troškova i priloge:

* Za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode
* Za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i blagajničkog izvješća
* Za hranarinu (koju isplaćuju nogometni klubovi): JOPPD obrazac i pripadajuće bankovne izvode
* Ostalu dokumentaciju na temelju koje su obavljena plaćanja (putni nalozi i dr.)
* Priloge vezane uz provedbu Programa (fotografije s događanja)
* obrazac PROR-POT

Izvješća se dostavljaju na obrascima koji su sastavni dio natječajne dokumentacije u roku od 30 dana od realizacije programa/projekta, a najkasnije do 31. siječnja 2020. godine. Za programe do 35.000,00 kn (uključivo i 35.000,00 kn) dostavlja se jedno izvješće za čitavu proračunsku godinu (2019.).

Za programe/projekte koje Općina sufinancira ili financira u iznosu većem od 35.000,00 kn, Korisnici su dužni podnositi financijska izvješća na OBRASCU 6 kako slijedi:

1. izvješće za razdoblje od 1. 1. do 30. 4. 2019. – dostavlja se do 15. svibnja 2019.
2. izvješće za razdoblje od 1. 5. do 31. 7. 2019. – dostavlja se do 15. kolovoza 2019.
3. izvješće za razdoblje od 1. 8. do 31. 10. 2019. – dostavlja se do 15. studenog 2019.
4. završno izvješće za razdoblje od 1. 1. do 31. 12. 2019. – dostavlja se do 31. siječnja 2020.

Svi potrebni obrasci dostupni su na službenoj mrežnoj stranici Općine Ernestinovo, www.ernestinovo.hr

Članak 4.

Općina pridržava pravo obaviti provjeru namjenskog trošenja sredstava uviđajem na licu mjesta ili zatražiti sve raspoložive podatke Korisnika.

Članak 5.

Korisnik se obvezuje sredstva vratiti u proračun Općine u roku od 8 dana od dana zaprimanja zahtjeva Općine za povrat sredstava u sljedećim slučajevima:

* u slučaju da se kontrolom Općine Ernestinovo utvrdi nenamjensko korištenje sredstava
* ako Korisnik na traženje Općine Ernestinovo ne dostavi financijsko izvješće te pripadajuću financijsku dokumentaciju iz članka 3. ovog ugovora

Ako korisnik odbije vratiti financijska sredstva, Općina Ernestinovo će od Korisnika povrat sredstava ostvariti sudskim putem, a Korisnik se ne može javljati na natječaj za financijska sredstva iz proračuna Općine Ernestinovo sljedeće četiri godine, računajući od isteka fiskalne godine u kojoj je ugovor zaključen.

Članak 6.

Korisnik se obvezuje javno isticati/objavljivati činjenicu da je Projekt/Program financiran/sufinanciran sredstvima Općine Ernestinovo.

Članak 7.

Korisnik se obvezuje pravodobno izvijestiti Općinu Ernestinovo o eventualnim objektivnim smetnjama koje onemogućuju ili znatno otežavaju realizaciju ovog Ugovora.

Članak 8.

Eventualne sporove koji proisteknu glede prava i obveza iz ovog Ugovora ugovorne strane će rješavati prvenstveno sporazumno, a u protivnom ugovaraju nadležnost suda u Osijeku.

Članak 9.

Na pitanja koja nisu regulirana ovim ugovorom primjenjuju se odredbe Zakona o obveznim odnosima i odredbe drugih propisa kojima se reguliraju odnosi između davatelja financijskih sredstava iz javnih izvora i korisnika tih sredstava koji provode programe i projekte od interesa za opće dobro.

Članak 10.

Ugovor je sačinjen u 4 (četiri) istovjetna primjerka od kojih Korisnik zadržava 1 (jedan) primjerak, a Općina Ernestinovo 3 (tri) primjerka.

KLASA:

URBROJ:

Ernestinovo, \_\_\_\_\_\_\_\_\_\_\_\_\_\_\_\_\_\_ 2019.

|  |  |
| --- | --- |
| Za Općinu Ernestinovo | Za Korisnika |
| općinska načelnica | osoba ovlaštena za zastupanje |
|  |  |
| Marijana Junušić, univ. spec. oec. | (čitljivo upisati ime i prezime) |